title: Директива 96/72/ЕО на Съвета от 18 ноември 1996 година за изменение на Директиви 66/400/ЕИО, 66/401/ЕИО, 66/402/ЕИО, 66/403/ЕИО, 69/208/ЕИО и 70/458/ЕИО относно търговията със семена от цвекло, семена от фуражни култури, семена от зърнени култури, посадъчен материал от картофи, семена от маслодайни и влакнодайни култури и семена от зеленчуци

text:
Важна правна забележка

|

31996L0072

Официален вестник n° L 304 , 27/11/1996 стр. 0010 - 0011 специално чешко издание глава 3 том 20 стр. 115  - 116 специално испанско издание глава 3 том 20 стр. 115  - 116 специално унгарско издание глава 3 том 20 стр. 115  - 116 специално литвийско издание глава 3 том 20 стр. 115  - 116 LV.ES глава 3 том 20 стр. 115  - 116 MT.ES глава 3 том 20 стр. 115  - 116 PL.ES глава 3 том 20 стр. 115  - 116 SK.ES глава 3 том 20 стр. 115  - 116 специално словенско издание глава 3 том 20 стр. 115  - 116

		19961118Директива 96/72/ЕО на Съветаот 18 ноември 1996 годиназа изменение на Директиви 66/400/ЕИО, 66/401/ЕИО, 66/402/ЕИО, 66/403/ЕИО, 69/208/ЕИО и 70/458/ЕИО относно търговията със семена от цвекло, семена от фуражни култури, семена от зърнени култури, посадъчен материал от картофи, семена от маслодайни и влакнодайни култури и семена от зеленчуциСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 43 от него,като взе предвид предложението на Комисията [1],като взе предвид становището на Европейския парламент [2],като взе предвид становището на Икономическия и социален комитет [3],като има предвид, че с член Ж от Договора за Европейския съюз терминът "Европейска икономическа общност" се замества с термина "Европейска общност"; като има предвид, че абревиатурата "ЕИО" следователно се замества с абревиатурата "ЕО";като има предвид, че абревиатурата "ЕИО" се появява в някои от разпоредбите на Директиви 66/400/ЕИО [4], 66/401/ЕИО [5], 66/402/ЕИО [6], 66/403/ЕИО [7], 69/208/ЕИО [8] и 70/458/ЕИО [9] относно търговията със семена от цвекло, семена от фуражни култури, семена от зърнени култури, посадъчен материал от картофи, семена от маслодайни и влакнодайни култури и семена от зеленчуци, и по-специално опаковките и етикетирането на семената; като има предвид, че съответно е правилно абревиатурата "ЕИО" да бъде заменена с абревиатурата "ЕО";като има предвид, че същевременно значителни количества етикети обикновено биват поръчвани предварително и използването на етикети, които все още носят абревиатурата "ЕИО", следва да остане разрешено за определен период от време,ПРИЕ НАСТОЯЩАТА ДИРЕКТИВА:Член 1Директиви 66/400/ЕИО, 66/401/ЕИО, 66/402/ЕИО, 66/403/ЕИО, 69/208/ЕИО и 70/458/ЕИО се изменят, както следва:1. в Директива 66/400/ЕИО абревиатурата "ЕИО" във:- член 2, параграф 1, буква Ж),- член 10, параграфи 1, 2, и 3,- член 11, параграф 1,- член 11а, параграфи 1 и 2,- член 11б,- член 14, параграф 1, второто тире и- приложение III, раздел А I и раздел Б, заглавието и точка 1се замества с абревиатурата "ЕО";2. в Директива 66/401/ЕИО абревиатурата "ЕИО" във:- член 2, параграф 1, букви Е) и Ж),- член 9, параграфи 1, 2 и 3,- член 10, параграф 1,- член 10а, параграфи 1 и 2,- член 10б,- член 13, параграф 3,- член 14, параграф 1, третото тире,- приложение IV, раздел А I, буква а) 1 и буква б) 1 и- приложение IV, раздел Б, заглавието, буква а) 1, буква б) 1 и буква в) 1, 3, 4, 5, 6 и 7се замества с абревиатурата "ЕО";3. в Директива 66/402/ЕИО, в приложение IV, раздел А, буква а) 1, абревиатурата "ЕИО" се замества с абревиатурата "ЕО";4. в Директива 66/403/ЕИО, в приложение III, раздел А, точка 1 абревиатурата "ЕИО" се замества с абревиатурата "ЕО";5. в Директива 69/208/ЕИО, в приложение IV, раздел А, буква а) 1 и буква б) 1, абревиатурата "ЕИО" се замества с абревиатурата "ЕО";6. в Директива 70/458/ЕИО абревиатурата "ЕИО" във:- член 25, параграф 1, и- приложение IV, раздел А, буква а) 1 и раздел Б, буква а) 1се замества с абревиатурата "ЕО"Член 2Количествата етикети, останали на склад и носещи абревиатурата "ЕИО", могат да бъдат използвани до 31 декември 2001 г.Член 31. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива преди 1 юли 1997 г. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки незабавно съобщават на Комисията разпоредбите от националното си законодателство, които приемат в областта, уредена с настоящата директива. Комисията информира останалите държави-членки за това.Член 4Настоящата директива влиза в сила на двадесетия ден след датата на публикуването ѝ в Официален вестник на Европейските общности.Член 5Адресати на настоящата директива са държавите-членки.Съставено в Брюксел на 18 ноември 1996 година.За СъветаПредседателI. Yates[1] ОВ С 157, 1.6.1996 г., стр. 15.[2] ОВ С 166, 10.6.1996 г., стр. 243.[3] Становище от 25 септември 1996 г. (все още непубликувано в Официален вестник).[4] ОВ 125, 11.7.1966 г., стр. 2290/66. Директива, последно изменена с Акта за присъединяване от 1994 г.[5] ОВ 125, 11.7.1966 г., стр. 2298/66. Директива, последно изменена с Директива 96/18/ЕО на Комисията (ОВ L 76, 26.3.1996 г., стр. 21).[6] ОВ 125, 11.7.1966 г., стр. 2309/66. Директива, последно изменена с Директива 95/6/ЕО на Комисията (ОВ L 67, 25.3.1995 г., стр. 30).[7] ОВ 125, 11.7.1966 г., стр. 2320/66. Директива, последно изменена с Решение 96/16/ЕО на Комисията (ОВ L 6, 9.1.1996 г., стр. 19).[8] ОВ L 169, 10.7.1969 г., стр. 3. Директива, последно изменена с Директива 96/18/ЕО на Комисията (ОВ L 76, 26.3.1996 г., стр. 21).[9] ОВ L 225, 12.10.1970 г., стр. 7. Директива, последно изменена с Директива 96/18/ЕО на Комисията (ОВ L 76, 26.3.1996 г., стр. 21).--------------------------------------------------


title: Директива 2009/135/ЕО на Комисията от 3 ноември 2009 година за разрешаване на временни дерогации от някои критерии за избираемост на донори на цяла кръв и кръвни съставки, определени в приложение III към Директива 2004/33/ЕО, в контекста на риска от недостиг, причинен от пандемията от грип А (H1N1) (Текст от значение за ЕИП)

text:
               4.11.2009

               BG

               Официален вестник на Европейския съюз

               L 288/7

      ДИРЕКТИВА 2009/135/ЕО НА КОМИСИЯТА

   от 3 ноември 2009 година
   за разрешаване на временни дерогации от някои критерии за избираемост на донори на цяла кръв и кръвни съставки, определени в приложение III към Директива 2004/33/ЕО, в контекста на риска от недостиг, причинен от пандемията от грип А (H1N1)
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 2002/98/ЕО на Европейския парламент и на Съвета от 27 януари 2003 г. за определяне на стандартите за качество и безопасност при вземането, диагностиката, преработката, съхранението и разпределянето на човешка кръв и кръвни съставки и за изменение на Директива 2001/83/ЕО (1), и по-специално член 29, втори параграф, буква г) от нея,
   като имат предвид, че:

               (1)

               Настоящата пандемия от грип А (H1N1), призната за такава от Световната здравна организация (СЗО) в съответствие с международните здравни правила (2005 г.), определена в Решение 2000/96/ЕО (2) на Комисията, изменено с Решение 2009/539/ЕО (3) на Комисията, може в краткосрочен план да изложи временно на риск запасите от кръв и кръвни съставки в държавите-членки, като засегне както донорите, така и персонала на националните кръвни центрове. Поради това могат да бъдат необходими планове за действие в извънредни ситуации с цел осигуряване на постоянни запаси от кръв и кръвни съставки. В посочените планове следва да бъдат съчетани оперативни и регулаторни инструменти, както и инструменти за комуникация.

               (2)

               Наличните регулаторни инструменти се състоят от допускането по изключение и на временна основа на някои по-гъвкави критерии за избираемост на донори, определени в приложение III към Директива 2004/33/ЕО на Комисията от 22 март 2004 г. за прилагане на Директива 2002/98/ЕО на Европейския парламент и на Съвета относно някои технически изисквания за кръвта и кръвните съставки (4), за да бъдат увеличени кръвните запаси.

               (3)

               Облекчаването на посочените критерии следва да бъде крайна мярка, до която се прибягва, след като се окаже, че организационните мерки за оптимизирането на веригата за осигуряване на кръвни запаси, комуникационните кампании, насочени към донорите, и оптимизирането на клиничната употреба на кръв са недостатъчни, за да компенсират недостига на кръв или да предотвратят подобен недостиг.

               (4)

               На 11 октомври 2007 г. СЗО публикува препоръка за поддържане на сигурни и адекватни кръвни запаси в случай на пандемичен грип (5), като се предвижда, че всяко облекчаване на критериите за избираемост следва да бъде ограничено до шестата степен – периодът на поява на пандемия – съгласно общия план на СЗО за готовност за действие при грип (6).

               (5)

               Праговите стойности на хемоглобин в кръвта на донорите, определени в точка 1.2 на приложение III към Директива 2004/33/ЕО, невинаги отразяват действителното съдържание на желязо в кръвта на донорите и поради това невинаги представляват базови референтни стойности за диагностициране на анемия. Това са предпазни прагови стойности, доколкото тези референтни стойности са по-ниски в някои държави-членки отколкото в други, което се дължи на обстоятелства, свързани със специфично население или регион. Като последица, лица, които биха могли безопасно да даряват кръв, са отхвърлени поради стойности на хемоглобин, които са под регулаторния стандарт. Следователно в контекста на настоящата пандемия от грип А (H1N1) посочените нива могат да бъдат намалени с максимум 5g/l за мъже и за жени, без да се излага на риск здравето на донорите. Във всеки случай, в съответствие с член 19 от Директива 2002/98/ЕО избираемостта на всеки донор се оценява от квалифицирани медицински лица, които могат след преценка на действителната рискова ситуация да отхвърлят съответния донор.

               (6)

               Европейската комисия поиска от Европейския център за профилактика и контрол върху заболяванията (ECDC) да извърши в контекста на пандемията от грип А (H1N1) оценка на риска при временно намаляване на периода на отхвърляне на донори след възстановяване от грипоподобен епизод. В оценката, предадена на 9 октомври 2009 г., беше направено заключението, че ако периодът на отхвърляне бъде намален на 7 дена, нарасналият риск по отношение на донорите и реципиентите е много нисък и при всички случаи отстъпва по значение на риска от недостиг на кръв.

               (7)

               Поради това, като въпрос, който не търпи отлагане, на държавите-членки следва да бъде по изключение и временно разрешена дерогация от посочените критерии за избираемост, при условие че са изпълнени условията, определени в настоящата директива.

               (8)

               Като се вземе предвид непосредственият характер на риска от недостиг, причинен от настоящата пандемия от грип А (H1N1), настоящата директива следва да влезе в сила незабавно, така че да се даде възможност на държавите-членки да я транспонират и да въведат в действие необходимите мерки във възможно най-кратък срок.

               (9)

               Мерките, предвидени в настоящата директива, са предназначени да отговорят на временната ситуация, свързана със специфичния грипен вирус A(H1N1). Поради това настоящата директива следва да се прилага до 30 юни 2010 г. Дотогава следва да е преминал пиковият период (2009/2010 г.) на пандемията от грип А(H1N1), като по този начин рисковете от недостиг ще са най-малкото спаднали и ще бъдат налице по-подробни данни относно епидемиологията на заболяването и относно ваксинирането.

               (10)

               Мерките, предвидени в настоящата директива, са в съответствие със становището на Комитета, създаден съгласно член 28 от Директива 2002/98/ЕО,

         ПРИЕ НАСТОЯЩАТА ДИРЕКТИВА:
   Член 1
   Дерогации от някои критерии за избираемост на донори
   1.   Държавите-членки, изправени пред сериозен риск от недостиг или пред действителен недостиг на запаси от кръв и кръвни съставки, който се дължи пряко на пандемията от грип А (H1N1), могат на временна основа:

               а)

               чрез дерогация от точка 1.2 от приложение III към Директива 2004/33/ЕО, да намалят минималните нива на хемоглобина в кръвта на донорите до не по-малко от 120 g/l за жени и 130 g/l за мъже;
               и/или

               б)

               чрез дерогация от точка 2.2.1. от приложение III към Директива 2004/33/ЕО, да прилагат период на отхвърляне от не по-малко от 7 дена след прекратяване на симптомите на грипоподобно заболяване.

         2.   Прилагането на дерогациите, посочени в параграф 1, е предмет на следните условия:

               а)

               съответната държава-членка информира незабавно Комисията относно мерките, които възнамерява да приеме или е приела съгласно параграф 1;

               б)

               държавата-членка съобщава на Комисията основанията за необходимостта от посочените мерки, по-специално размера на риска от недостиг или на действителния недостиг на кръв и кръвни съставки, включително описание на критериите и методиката, използвани за оценка на посочената необходимост;

               в)

               веднага щом като, съгласно същите критерии и методика, посочени в буква б), отново бъде достигнато достатъчно ниво на запасите от кръв и кръвни съставки, съответната държава-членка приключва прилагането на временните дерогации, посочени в параграф 1, и информира за това Комисията.

         Член 2
   Транспониране
   1.   Държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива, не по-късно 31 декември 2009 г. Те незабавно съобщават на Комисията текста на посочените разпоредби и прилагат таблица на съответствието между разпоредбите и настоящата директива.
   Когато държавите-членки приемат посочените разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното право, които те приемат в областта, обхваната от настоящата директива.
   Член 3
   Влизане в сила
   Настоящата директива влиза в сила в деня след публикуването ѝ в Официален вестник на Европейския съюз.
   Тя се прилага до 30 юни 2010 г.
   Член 4
   Адресати
   Адресати на настоящата директива са държавите-членки.

      Съставено в Брюксел на 3 ноември 2009 година.

            За Комисията

         Androulla VASSILIOU

            Член на Комисията

      (1)  ОВ L 33, 8.2.2003 г., стр. 30.

      (2)  ОВ L 28, 3.2.2000 г., стp. 50.

      (3)  ОВ L 180, 11.7.2009 г., стp. 22.

      (4)  ОВ L 91, 30.3.2004 г., стр. 25.

      (5)  Donor Selection Guidelines in Pandemic Situations (Blood Regulators Network) http://www.who.int/bloodproducts/brn/DonorSelectionincaseofPandemicSituations.pdf

      (6)  http://www.who.int/csr/resources/publications/influenza/WHO_CDS_CSR_GIP_2005_5.pdf


title: Директива 2011/74/ЕС на Комисията от 29 юли 2011 година за изменение за целите на адаптиране към техническия прогрес на приложение II към Директива 96/73/ЕО на Европейския парламент и на Съвета относно някои методи за количествен анализ на двукомпонентни смеси от текстилни влакна Текст от значение за ЕИП

text:
               30.7.2011

               BG

               Официален вестник на Европейския съюз

               L 198/32

         ДИРЕКТИВА 2011/74/ЕС НА КОМИСИЯТА
   от 29 юли 2011 година
   за изменение за целите на адаптиране към техническия прогрес на приложение II към Директива 96/73/ЕО на Европейския парламент и на Съвета относно някои методи за количествен анализ на двукомпонентни смеси от текстилни влакна
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 96/73/ЕО на Европейския парламент и на Съвета от 16 декември 1996 г. относно някои методи за количествен анализ на двукомпонентни смеси от текстилни влакна (1), и по-специално член 5 от нея,
   като има предвид, че:

               (1)

               По силата на Директива 2008/121/ЕО на Европейския парламент и на Съвета от 14 януари 2009 г. относно наименованията на текстилните продукти (2) се изисква етикетиране с цел посочване на влакната, които влизат в състава на текстилните продукти, като проверки се извършват чрез анализ на съответствието на продуктите с посочения на етикета състав.

               (2)

               В Директива 96/73/ЕО са предвидени унифицирани методи за количествен анализ на двукомпонентни смеси от текстилни влакна.

               (3)

               Въз основа на констатации, направени неотдавна от техническа работна група, Директива 2008/121/ЕО беше адаптирана към техническия прогрес, като двукомпонентното влакно полипропилен/полиамид бе добавено към списъците с влакна, установени в приложения I и V към посочената директива.

               (4)

               Поради това е необходимо да се определят унифицирани методи за изпитване на двукомпонентно влакно полипропилен/полиамид.

               (5)

               Поради това Директива 96/73/ЕО следва да бъде съответно изменена.

               (6)

               Мерките, предвидени в настоящата директива, са в съответствие със становището на Комитета по директивите за наименованията на текстилните продукти и етикетирането,

         ПРИЕ НАСТОЯЩАТА ДИРЕКТИВА:
   Член 1
   Приложение II към Директива 96/73/ЕО се изменя в съответствие с приложението към настоящата директива.
   Член 2
   1.   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, не по-късно от 30 юли 2012 г. Те незабавно съобщават на Комисията текста на тези разпоредби.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 29 юли 2011 година.

            За Комисията

            Председател

         José Manuel BARROSO

      (1)  ОВ L 32, 3.2.1997 г., стр. 1.

      (2)  ОВ L 19, 23.1.2009 г., стр. 29.

      ПРИЛОЖЕНИЕ
      Глава 2 на приложение II към Директива 96/73/ЕО се изменя, както следва:

                  1.

                  Обобщената таблица се заменя със следното:
                  „2.   ОБОБЩЕНА ТАБЛИЦА

                              Метод

                              Област на приложение (1)

                              Реактив

                              Разтворим компонент

                              Неразтворим компонент

                              1.

                              Ацетат

                              Някои други влакна

                              Ацетон

                              2.

                              Някои протеинови влакна

                              Някои други влакна

                              Хипохлорит

                              3.

                              Вискоза, купро или някои видове модал

                              Някои други влакна

                              Мравчена киселина и цинков хлорид

                              4.

                              Полиамид или найлон

                              Някои други влакна

                              Мравчена киселина, 80 % m/m

                              5.

                              Ацетат

                              Някои други влакна

                              Бензилов алкохол

                              6.

                              Триацетат или полилактид

                              Някои други влакна

                              Дихлорметан

                              7.

                              Някои целулозни влакна

                              Някои други влакна

                              Сярна киселина, 75 % m/m

                              8.

                              Акрили, някои модакрили или някои хлоровлакна

                              Някои други влакна

                              Диметилформамид

                              9.

                              Някои хлоровлакна

                              Някои други влакна

                              Въглероден дисулфид/ацетон, 55,5/44,5 v/v

                              10.

                              Ацетат

                              Някои други влакна

                              Кристализирана оцетна киселина

                              11.

                              Коприна, полиамид или найлон

                              Някои други влакна

                              Сярна киселина, 75 % m/m

                              12.

                              Юта

                              Някои животински влакна

                              Метод с определяне на съдържанието на азот

                              13.

                              Полипропилен

                              Някои други влакна

                              Ксилол

                              14.

                              Някои влакна

                              Някои други влакна

                              Метод с концентрирана сярна киселина

                              15.

                              Хлоровлакна, някои модакрили, някои еластани, ацетати и триацетати

                              Някои други влакна

                              Циклохексанон

                              16.

                              Меламин

                              Някои други влакна

                              Гореща мравчена киселина 90 % m/m

                  2.

                  Точка 1.2 от Метод № 1 се заменя със следното:

                              „2.

                              вълна (1), животински косми (2 и 3), коприна (4), памук (5), лен (7), коноп (8), юта (9), абака (10), алфа (11), кокосово влакно (12), зановец (13), рамия (14), сизал (15), купро (21), модал (22), протеин (23), вискоза (25), акрил (26), полиамид или найлон (30), полиестер (35), полипропилен (37) еластомултиестер (46), еластолефин (47), меламин (48) и двукомпонентен полипропилен/полиамид (49).

                        Този метод не трябва да се прилага при никакви обстоятелства за ацетатни влакна, които са били деацетализирани по повърхността.“

                  3.

                  Точка 1.2 от метод № 2 се заменя със следното:

                              „2.

                              памук (5), купро (21), вискоза (25), акрил (26), хлоровлакна (27), полиамид или найлон (30), полиестер (35), полипропилен (37), еластан (43), стъкловлакно (44), еластомултиестер (46), еластолефин (47), меламин (48) и двукомпонентен полипропилен/полиамид (49).

                        Ако има различни протеинови влакна, методът дава тяхното общо количество, а не техните индивидуални количества.“

                  4.

                  Метод № 3 се изменя, както следва:

                              а)

                              Заглавието се заменя със следното:

                                 „ВИСКОЗА, КУПРО ИЛИ НЯКОИ ВИДОВЕ МОДАЛ И НЯКОИ ДРУГИ ВЛАКНА

                                 (Метод с мравчена киселина и цинков хлорид)“

                              б)

                              Точка 1.2 се заменя със следното:

                                          „2.

                                          памук (5), полипропилен (37), еластолефин (47) и меламин (48).

                                    При наличие на модални влакна се извършва предварителен тест, за да се установи дали те се разтварят в реактива.
                              Този метод не е приложим за смеси, в които памукът е претърпял значително химично разлагане, както и в случаите на вискоза или купро, ненапълно разтворими поради наличието на някои багрила или апретури, които не могат да бъдат изцяло отстранени.“

                              в)

                              Точка 5 се заменя със следното:
                              „5.   ИЗЧИСЛЯВАНЕ И ИЗРАЗЯВАНЕ НА РЕЗУЛТАТИТЕ
                              Резултатите се изчисляват, както е описано в общите инструкции. Стойността на „d“ е 1,00, освен за памук, за който „d“ = 1,02, и за меламин, за който „d“ = 1,01.“

                  5.

                  Метод № 5 се изменя, както следва:

                              а)

                              Заглавието се заменя със следнотo:

                                 „АЦЕТАТ И НЯКОИ ДРУГИ ВЛАКНА

                                 (Метод с бензилов акохол)“

                              б)

                              Точка 1.2 се заменя със следното:

                                          „2.

                                          триацетат (24), полипропилен (37), еластолефин (47), меламин (48) и двукомпонентен полипропилен/полиамид (49).“

                  6.

                  Метод № 6 се изменя, както следва:

                              а)

                              Заглавието се заменя със следнотo:

                                 „ТРИАЦЕТИ ИЛИ ПОЛИЛАКТИД И НЯКОИ ДРУГИ ВЛАКНА

                                 (Метод с дихлорметан)“

                              б)

                              Точка 1.2 се заменя със следното:

                                          „2.

                                          вълна (1), животински косми (2 и 3), коприна (4), памук (5), купро (21), модал (22), вискоза (25), акрил (26), полиамид или найлон (30), полиестер (35), полипропилен (37), стъкловлакно (44), еластомултиестер (46), еластолефин (47), меламин (48) и двукомпонентен полипропилен/полиамид (49).

                                 Забележка

                              Триацетатни влакна, които са били подложени на апретура, довела до частична хидролиза, вече не са напълно разтворими в реактива. В такива случаи методът не е приложим.“

                  7.

                  Метод № 7 се изменя, както следва:

                              а)

                              Заглавието се заменя със следнотo:

                                 „НЯКОИ ЦЕЛУЛОЗНИ ВЛАКНА И НЯКОИ ДРУГИ ВЛАКНА

                                 (Метод със 75 % m/m сярна киселина)“

                              б)

                              Точка 1.2 се заменя със следното:

                                          „2.

                                          полиестер (35), полипропилен (37), еластомултиестер (46), еластолефин (47) и двукомпонентен полипропилен/полиамид (49).“

                              в)

                              Точка 5 се заменя със следното:
                              „5.   ИЗЧИСЛЯВАНЕ И ИЗРАЗЯВАНЕ НА РЕЗУЛТАТИТЕ
                              Резултатите се изчисляват, както е описано в общите инструкции. Стойността на „d“ е 1,00, освен за двукомпонентен полипропилен/полиамид, за който „d“ е 1,01.“

                  8.

                  Точка 1.2 от метод № 8 се заменя със следното:

                              „2.

                              вълна (1), животински косми (2 и 3), коприна (4), памук (5), купро (21), модал (22), вискоза (25), полиамид или найлон (30), полиестер (35), полипропилен (37), еластомултиестер (46), еластолефин (47), меламин (48) и двукомпонентен полипропилен/полиамид (49).

                        Той е еднакво приложим както за акрили, така и за някои модакрили, обработени с предварително метализирани багрила, но не и за оцветените с хромови багрила.“

                  9.

                  Точка 1.2 от метод № 9 се заменя със следното:

                              „2.

                              вълна (1), животински косми (2 и 3), коприна (4), памук (5), купро (21), модал (22), вискоза (25), акрил (26), полиамид или найлон (30), полиестер (35), полипропилен (37), стъкловлакно (44), еластомултиестер (46), меламин (48) и двукомпонентен полипропилен/полиамид (49).

                        Когато съдържанието на вълна или коприна в сместа надхвърля 25 %, се използва метод № 2.
                  Когато съдържанието на полиамид или найлон в сместа надхвърля 25 %, се използва метод № 4.“

                  10.

                  Метод № 10 се изменя, както следва:

                              а)

                              Заглавието се заменя със следнотo:

                                 „АЦЕТАТ И НЯКОИ ДРУГИ ВЛАКНА

                                 (Метод с кристализирана оцетна киселина)“

                              б)

                              Точка 1.2 се заменя със следното:

                                          „2.

                                          някои хлоровлакна (27), по-точно поливинилхлоридни влакна, независимо дали са претърпели последващо хлориране, или не, полипропилен (37), еластолефин (47), меламин (48) и двукомпонентен полипропилен/полиамид (49).“

                  11.

                  Метод № 11 се изменя, както следва:

                              а)

                              Заглавието се заменя със следнотo:

                                 „КОПРИНА ИЛИ ПОЛИАМИД И НЯКОИ ДРУГИ ВЛАКНА

                                 (Метод със 75 % m/m сярна киселина)“

                              б)

                              Точка 1 се заменя със следното:
                              „1.   ОБЛАСТ НА ПРИЛОЖЕНИЕ
                              Настоящият метод се прилага след отстраняването на невлакнестите вещества за двукомпонентни смеси от:

                                          1.

                                          коприна (4) или полиамид или найлон (30)
                                          със:

                                          2.

                                          вълна (1), животински косми (2 и 3), полипропилен (37), еластолефин (47), меламин (48) и двукомпонентен полипропилен/полиамид (49).“

                              в)

                              Точка 2 се заменя със следното:
                              „2.   ПРИНЦИП
                              Копринените, полиамидните или найлоновите влакна се разтварят от сухата маса на сместа, която трябва да е известна, със 75 % m/m сярна киселина.
                              Утайката се събира, промива, изсушава и претегля. Нейната маса, коригирана при необходимост, се изразява като процент от сухата маса на сместа. Процентното съдържание на сухата коприна, полиамид или найлон се намира като разлика“.

                              г)

                              Точка 4 се заменя със следното:
                              „4.   ПРОЦЕДУРА НА ТЕСТА
                              Следва се процедурата, описана в общите инструкции, и се процедира, както следва:

                                          Към образеца, поставен в конична колба със стъклена запушалка с минимална вместимост 200 ml, се добавят по 100 ml от 75 % m/m сярна киселина на всеки грам от образеца и се поставя запушалката. Разклаща се енергично и се оставя да престои в продължение на 30 минути на стайна температура. Разклаща се отново и се оставя да престои още 30 минути. Разклаща се за последен път и съдържанието на колбата се филтрира през претеглен филтрувален тигел. Оостаналите в колбата влакна се отмиват с реактива от 75 % сярна киселина. Утайката върху тигела се измива последователно с 50 ml от реактива от разредена сярна киселина, 50 ml вода и 50 ml разреден амонячен разтвор. Всеки път влакната се оставят в контакт с течността в продължение на около 10 минути, преди да се приложи изсмукване. Накрая се изплакват с вода, като се оставят в контакт с водата за около 30 минути. Тигелът се отцежда с изсмукване, тигелът и утайката се изсушават, охлаждат се и се претеглят.

                                          При двукомпонентни смеси от полиамид с двукомпонентен полипропилен/полиамид след филтриране на влакната с помощта на претеглен филтрувален тигел и преди да се приложи описаната процедура за измиване, утайката във филтрувалния тигел се измива два пъти с по 50 ml от реактива от 75 % сярна киселина.“

                              д)

                              Точки 5 и 6 се заменят със следното:
                              „5.   ИЗЧИСЛЯВАНЕ И ИЗРАЗЯВАНЕ НА РЕЗУЛТАТИТЕ
                              Резултатите се изчисляват, както е описано в общите инструкции. Стойността на „d“ е 1,00, освен за вълна, за която „d“ = 0,985, за двукомпонентен полипропилен/полиамид, за който „d“ = 1,005, и за меламин, за който „d“ = 1,01.
                              6.   ТОЧНОСТ
                              За хомогенна смес от текстилни материали границите за отклонение на получените по този метод резултати са не повече от ± 1 при степен на точност от 95 %, освен за двукомпонентните смеси от полиамид с двукомпонентен полипропилен/полиамид, за които границите за отклонение на резултатите са не повече от ± 2.“

                  12.

                  Метод № 14 се изменя, както следва:

                              а)

                              Заглавието се заменя със следнотo:

                                 „НЯКОИ ВЛАКНА И НЯКОИ ДРУГИ ВЛАКНА

                                 (Метод с концентрирана сярна киселина)“

                              б)

                              Точка 1.2 се заменя със следното:

                                          „2.

                                          хлоровлакна (27) на основата на хомополимери на вилилхлорид, независимо дали са претърпели последващо хлориране или не, полипропилен (37) еластолефин (47), меламин (48) и двукомпонентен полипропилен/полиамид (49).

                                    Отнася се за модакрилите, при които се получава бистър разтвор при потапянето им в концентрирана сярна киселина (относителна плътност 1,84 при 20 °С).
                              Този метод може да бъде използван вместо методи № 8 и № 9.“

                              в)

                              Точка 2 се заменя със следното:
                              „2.   ПРИНЦИП
                              Компонент, различен от хлоровлакна, полипропилен, еластолефин, меламин или двукомпонентен полипропилен/полиамид (т.е., влакната посочени в точка 1.1), се разтваря от сухата маса на сместа, която трябва да е известна, с концентрирана сярна киселина (относителна плътност 1,84 при 20 oС). Утайката, състояща се от хлоровлакна, полипропилен, еластолефин, меламин или двукомпонентен полипропилен/полиамид, се събира, изплаква, изсушава и претегля; нейната маса, коригирана при необходимост, се изразява като процент от сухата маса на сместа. Процентното съдържание на втория компонент се намира като разлика.“

                              г)

                              Точка 5 се заменя със следното:
                              „5.   ИЗЧИСЛЯВАНЕ И ИЗРАЗЯВАНЕ НА РЕЗУЛТАТИТЕ
                              Резултатите се изчисляват, както е описано в общите инструкции. Стойността на „d“ е 1,00, освен за меламин и двукомпонентен полипропилен/полиамид, за които „d“ е 1,01.“

                  13.

                  Метод № 16 се изменя, както следва:

                              а)

                              Заглавието се заменя със следнотo:

                                 „МЕЛАМИН И НЯКОИ ДРУГИ ВЛАКНА

                                 (Метод с гореща мравчена киселина)“

                              б)

                              Точка 1.2 се заменя със следното:

                                          „2.

                                          памук (5), арамид (31) и полипропилен (37)“.

         (1)  Подробен списък на влакната, към които се прилага всеки метод.“


title: Директива 2009/157/ЕО на Съвета от 30 ноември 2009 година относно чистопородните разплодни животни от рода на едрия рогат добитък (Текст от значение за ЕИП)

text:
               10.12.2009

               BG

               Официален вестник на Европейския съюз

               L 323/1

      ДИРЕКТИВА 2009/157/ЕО НА СЪВЕТА

   от 30 ноември 2009 година
   относно чистопородните разплодни животни от рода на едрия рогат добитък
   (кодифицирана версия)
   (текст от значение за ЕИП)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 37 от него,
   като взе предвид предложението на Комисията,
   като взе предвид становището на Европейския парламент (1),
   като взе предвид становището на Европейския икономически и социален комитет (2),
   като има предвид, че:

               (1)

               Директива 77/504/ЕИО на Съвета от 25 юли 1977 г. относно чистопородни разплодни животни от рода на едрия рогат добитък (3) е била неколкократно съществено изменяна (4). С оглед постигане на яснота и рационалност посочената директива следва да бъде кодифицирана.

               (2)

               Развъждането на животни от рода на едрия рогат добитък заема много важно място в селското стопанство на Общността и задоволителните резултати в тази област зависят до голяма степен от използването на чистопородни разплодни животни.

               (3)

               Различията между породите и стандартите в различните държави-членки възпрепятстват търговията в рамките на Общността. За да бъдат отстранени тези различия, като по този се допринесе за увеличаване на производителността в този сектор, следва постепенно да се либерализира търговията в Общността с всички чистопородни разплодни животни.

               (4)

               Държавите-членки следва да имат възможност да изискват представянето на сертификати за родословие, изготвени в съответствие с предвидената процедура на Общността.

               (5)

               Мерките, необходими за прилагането на настоящата директива, следва да бъдат приети в съответствие с Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията (5).

               (6)

               Настоящата директива не засяга задълженията на държавите-членки относно сроковете за транспониране в националното право на директивите, които са посочени в приложение I, част Б,

         ПРИЕ НАСТОЯЩАТА ДИРЕКТИВА:
   Член 1
   За целите на настоящата директива се прилагат следните определения:

               а)

               „чистопородно разплодно животно от рода на едрия рогат добитък“ означава всяко животно от рода на едрия рогат добитък, включително биволи, чиито родители и прародители са вписани или регистрирани в родословната книга на същата порода и което е вписано или регистрирано и отговаря на изискванията за вписване в родословната книга;

               б)

               „родословна книга“ означава всяка книга, регистър, досие или носител на данни:

                           i)

                           който се поддържа от организация или сдружение на животновъди, официално признати от държавата-членка, в която са били учредени, или от официална служба на съответната държава-членка; и

                           ii)

                           в който се вписват или регистрират чистопородни разплодни животни от рода на едрия рогат добитък от определена порода с посочване на техните предци.

         Член 2
   Държавите-членки гарантират, че няма да се забранява, ограничава или възпрепятства по зоотехнически причини:

               а)

               търговията в Общността с чистопородни разплодни животни от рода на едрия рогат добитък;

               б)

               търговията в Общността със сперма, яйцеклетки и ембриони от чистопородни разплодни животни от рода на едрия рогат добитък;

               в)

               изготвянето на родословни книги, при условие че отговарят на изискванията, предвидени съгласно член 6;

               г)

               признаването на организациите или на сдруженията, които водят родословни книги в съответствие с член 6; и

               д)

               при спазване на Директива 87/328/ЕИО на Съвета от 18 юни 1987 г. относно одобрението за развъждане на чистопородни разплодни животни от рода на едрия рогат добитък (6), търговията в рамките на Общността на бикове, предназначени за изкуствено оплождане.

         Член 3
   Организациите или сдруженията на животновъди, официално признати в дадена държава-членка, не могат да се противопоставят на вписването в техните родословни книги на чистопородни разплодни животни от рода на едрия рогат добитък от друга държава-членка, при условие че те отговарят на изискванията, предвидени в съответствие член 6.
   Член 4
   1.   Държавите-членки съставят и актуализират списък на посочените в член 1, буква б), подточка i) организации, които са официално признати за целите на поддържане или изготвяне на родословни книги, и го предоставят на останалите държави-членки и на обществеността.
   2.   Подробни правила за еднаквото прилагане на параграф 1 могат да се приемат в съответствие с процедурата, посочена в член 7, параграф 2.
   Член 5
   Държавите-членки могат да изискват чистопородните разплодни животни от рода на едрия рогат добитък, както и спермата, яйцеклетките и ембрионите от тези животни, да бъдат придружавани при търговията в рамките на Общността от сертификат за родословие по образец, изготвен в съответствие с процедурата, посочена в член 7, параграф 2, по-специално по отношение на зоотехническата ефективност.
   Член 6
   Следните се определят в съответствие с процедурата, посочена в член 7, параграф 2:

               а)

               методите за контрол на резултатите и за оценка на генетичната стойност на животните от рода на едрия рогат добитък;

               б)

               критериите за признаване на организациите и на сдруженията на животновъди;

               в)

               критериите за изготвянето на родословните книги;

               г)

               критериите за вписване в родословните книги;

               д)

               данните, които трябва да бъдат посочени в сертификата за родословие.

         Член 7
   1.   Комисията се подпомага от Постоянния комитет по зоотехника, създаден с Решение 77/505/ЕИО на Съвета от 25 юли 1977 г. относно създаване на Постоянен комитет по зоотехника (7).
   2.   При позоваване на настоящия параграф, се прилагат членове 5 и 7 от Решение 1999/468/ЕО.
   Срокът, предвиден в член 5, параграф 6 от Решение 1999/468/ЕО, се определя на три месеца.
   Член 8
   Държавите членки съобщават на Комисията текста на основните разпоредби на националното законодателство, които те приемат в областта, уредена с настоящата директива.
   Член 9
   Директива 77/504/ЕИО, изменена с актовете, посочени в приложение I, част A, се отменя, без да се засягат задълженията на държавите-членки относно сроковете за транспониране в националното право на директивите, които са посочени в приложение I, част Б.
   Позоваванията на отменената директива се считат за позовавания на настоящата директива и се четат съгласно таблицата на съответствието в приложение II.
   Член 10
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Прилага се от 2 януари 2010 г.
   Член 11
   Адресати на настоящата директива са държавите-членки.

      Съставено в Брюксел на 30 ноември 2009 година.

            За Съвета

            Председател

         S. O. LITTORIN

      (1)  Становище от 20 октомври 2009 г. (все още непубликувано в Официален вестник).

      (2)  Становище от 15 юли 2009 г. (все още непубликувано в Официален вестник).

      (3)  ОВ L 206, 12.8.1977 г., стр. 8.

      (4)  Вж. приложение I, част А.

      (5)  ОВ L 184, 17.7.1999 г., стр. 23.

      (6)  ОВ L 167, 26.6.1987 г., стр. 54.

      (7)  ОВ L 206, 12.8.1977 г., стр. 11.

      ПРИЛОЖЕНИЕ I

         Част A

      Отменената директива и списък на нейните последователни изменения
      (посочени в член 9)

                  Директива 77/504/ЕИО на Съвета
                  (ОВ L 206, 12.8.1977 г., стp. 8)

                  Директива 79/268/ЕИО на Съвета
                  (ОВ L 62, 13.3.1979 г., стp. 5)

                  Акта за присъединяване от 1979 г., приложение I точки II.А.65 и II.Д.6
                  (ОВ L 291, 19.11.1979 г., стр. 64 и стр. 85)

                  Директива 85/586/ЕИО на Съвета
                  (ОВ L 372, 31.12.1985 г., стp. 44)

                  Единствено член 4

                  Регламент (ЕИО) № 3768/85 на Съвета
                  (ОВ L 362, 31.12.1985 г., стp. 8)

                  Единствено точка 46 от приложението

                  Директива 91/174/ЕИО на Съвета
                  (ОВ L 85, 5.4.1991 г., стp. 37)

                  Единствено член 3

                  Директива 94/28/ЕО на Съвета
                  (ОВ L 178, 12.7.1994 г., стp. 66)

                  Единствено член 11

                  Акта за присъединяване от 1994 г., приложение I, точка V.Е.I.А.60
                  (ОВ C 241, 29.8.1994 г., стр. 155)

                  Регламент (ЕО) № 807/2003 на Съвета
                  (ОВ L 122, 16.5.2003 г., стp. 36)

                  Единствено точка 23 от приложение III

                  Директива 2008/73/ЕО на Съвета
                  (ОВ L 219, 14.8.2008 г., стр. 40)

                  Единствено член 2

         Част Б

      Списък на сроковете за транспониране в националното право
      (посочени в член 9)

                  Директива

                  Срок за транспониране

                  77/504/ЕИО

                  1 януари 1979 г., с изключение на член 7.
                  Що се отнася до член 7, по отношение на всички точки, които той обхваща, на същите дати като тези, на които държавите-членки трябва да се съобразят с разпоредбите, приложими в търговията в рамките на Общността, и по-специално с решенията, приети впоследствие съгласно член 6.

                  85/586/ЕИО

                  1 януари 1986 г.

                  91/174/ЕИО

                  31 декември 1991 г.

                  94/28/ЕО

                  1 юли 1995 г.

                  2008/73/ЕО

                  1 януари 2010 г.

      ПРИЛОЖЕНИЕ II

         Таблица на съответствието

                  Директива 77/504/ЕИО

                  Настоящата директива

                  Член 1, буква a)

                  Член 1, буква a)

                  Член 1, буква б), първо и второ тире

                  Член 1, буква б), подточки i) и ii)

                  Член 2, първа алинея, първо–пето тире

                  Член 2, букви a)–д)

                  Член 2, втора алинея

                  —

                  Член 3

                  —

                  Член 4

                  Член 3

                  Член 4а

                  Член 4

                  Член 5

                  Член 5

                  Член 6, параграф 1, първо–пето тире

                  Член 6, букви a)–д)

                  Член 6, параграф 2

                  —

                  Член 8, параграфи 1 и 2

                  Член 7, параграфи 1 и 2

                  Член 8, параграф 3

                  —

                  —

                  Член 8

                  Член 9

                  —

                  —

                  Член 9

                  —

                  Член 10

                  Член 10

                  Член 11

                  —

                  Приложение I

                  —

                  Приложение II


title: Директива 2003/76/ЕО на Комисията от 11 август 2003 година за изменение на Директива 70/220/ЕИО на Съвета относно мерките, които трябва да се приемат за контрол върху замърсяването на въздуха от газовите емисии на моторните превозни средстваТекст от значение за ЕИП.

text:
               13/ 40

               BG

               Официален вестник на Европейския съюз

               103

         32003L0076

               L 206/29

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА 2003/76/ЕО НА КОМИСИЯТА

   от 11 август 2003 година
   за изменение на Директива 70/220/ЕИО на Съвета относно мерките, които трябва да се приемат за контрол върху замърсяването на въздуха от газовите емисии на моторните превозни средства
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаването на Европейската общност,
   като взе предвид Директива 70/156/ЕИО на Съвета от 6 февруари 1970 г. за сближаване на законодателството на държавите-членки относно типовото одобрение на моторните превозни средства и на техните ремаркета (1), последно изменена с Регламент (ЕО) № 807/2003 (2), и по-специално член 13, параграф 2,
   като взе предвид Директива 70/220/ЕИО на Съвета от 20 март 1970 г. за сближаване на законодателството на държавите-членки относно мерките, които трябва да се приемат за контрол върху замърсяването на въздуха от газовите емисии на моторните превозни средства (3), последно изменена с Директива 2002/80/ЕО на Комисията (4), и по-специално член 5,
   като има предвид, че:

               (1)

               Директива 70/220/ЕИО е една от специалните директиви за целите на процедурата за типово одобрение, създадена с Директива 70/156/ЕИО.

               (2)

               Директива 70/220/ЕИО, последно изменена с Директива 2002/80/ЕО, въведе специални предписания относно бордовите диагностични системи (БДС) за типовото одобрение на двугоривни и едногоривни превозни средства. Тя въведе също разпоредби, които разрешават одобрението, за ограничен период от време, на БДС за превозните средства, работещи с газ, когато те имат несъществени дефекти. Необходимо е да се допълнят тези разпоредби с допълнителни технически мерки, които обхващат предаването на диагностичните сигнали, за да се избегне всяка пречка пред търговския обмен, произтичаща от някои неотдавна разработени технологии на БДС, с които са оборудвани превозните средства, работещи с газ, и които във всяко друго отношение съответстват на изискванията на Директива 70/220/ЕИО.

               (3)

               Директива 70/220/ЕИО, последно изменена и допълнена с Директива 2002/80/ЕО, въведе също специални предписания за одобряването на заменяемите каталитични конвертори. Необходимо е да се допълнят тези разпоредби, за да е възможно одобряването на заменяем каталитичен конвертор като обособен технически възел въз основа на факта, че той е от същия тип като първоначално поставен каталитичен конвертор или като оригинален заменяем каталитичен конвертор, за който е получено одобрение.

               (4)

               Директива 70/220/ЕИО следва съответно да се измени.

               (5)

               Мерките, предвидени в настоящата директива, са съобразени със становището на Комитета за привеждане в съответствие с техническия прогрес, учреден с Директива 70/156/ЕИО,

         ПРИЕ НАСТОЯЩАТА ДИРЕКТИВА:
   Член 1
   Приложения XI и XIII към Директива 70/220/ЕИО се изменят съгласно приложението към настоящата директива.
   Член 2
   1.   Държавите-членки приемат и публикуват преди 4 септември 2004 г. необходимите законови, подзаконови и административни разпоредби, за да се съобразят с настоящата директива. Те незабавно представят на Комисията текста на тези разпоредби, както и таблица за съответствие между тези разпоредби и настоящата директива.
   Те прилагат тези разпоредби от 4 септември 2004 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията за текста на основните разпоредби от националното законодателство в областта, уредена с настоящата директива.
   Член 3
   Настоящата директива влиза в сила от двадесетия ден от датата на публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 11 август 2003 година.

            За Комисията

         Erkki LIIKANEN

            Член на Комисията

      (1)  ОВ L 42, 23.2.1970 г., стр. 1.

      (2)  ОВ L 122, 16.5.2003 г., стр. 36.

      (3)  ОВ L 76, 6.4.1970 г., стр. 1.

      (4)  ОВ L 291, 28.10.2002 г., стр. 20.
   ПРИЛОЖЕНИЕ
   Приложения XI и XIII към Директива 70/220/ЕИО се изменят, както следва:

               А.

               Приложение XI се изменя, както следва:

                           1.

                           Точка 3.3.3.4 се заменя със следния текст:
                           3.3.3.4.   Ако са активни с избраното гориво, останалите компоненти или системи против замърсяване или компонентите или системите на силовия блок, отнасящи се за емисиите, които са свързани към компютър и чиято неизправност може да предизвика изпускане на отпадни емисии, надвишаващи пределните стойности, указани в точка 3.3.2;“.

                           2.

                           Точка 4.5.2 се заменя със следния текст:
                           4.5.2.   Независимо от предписанията на точка 6.6 от допълнение 1 към настоящото приложение и по искане на производителя, органът, натоварен с одобряването, допуска следните несъответствия по отношение на изискванията на настоящото приложение с цел оценката и предаването на диагностичните сигнали:

                                       —

                                       предаване на диагностични сигнали за използваното гориво на единичен изходен адрес,

                                       —

                                       оценка на серия от диагностични сигнали за двата типа горива (съответстваща на оценката на едногоривните превозни средства, независимо от използваното гориво),

                                       —

                                       избор на серия от диагностични сигнали (свързани с всеки от двата типа горива) чрез положението на превключвателя за гориво,

                                       —

                                       оценка и предаване за двата типа горива на единична серия от диагностични сигнали на компютъра, който контролира функционирането с бензин, независимо от използваното гориво. Компютърът, който контролира функционирането с газ, трябва да оцени и предаде диагностичните сигнали, отнасящи се за системата за функциониране на газ и трябва да съхрани данните за функционирането с бензин.

                                 По искане на производителя органът, натоварен с одобряването, може по свое усмотрение да разреши други възможни възможности.“

                           3.

                           В допълнение 1, точка 6.6 се заменя със следния текст:
                           Специални предписания за предаването на диагностични сигнали от двугоривните превозни средства
                           6.6.1.   За двугоривните превозни средства, за които специалните сигнали за различните типове гориво са запаметени на същия компютър, диагностичните сигнали за функционирането с бензин и за функционирането с газ се оценяват и предават поотделно.
                           6.6.2.   За двугоривните превозни средства, за които специалните сигнали за различните типове гориво са запаметени на различни компютри, диагностичните сигнали за функционирането с бензин и за функционирането с газ се оценяват и предават от компютъра, който контролира функционирането с бензин.
                           6.6.3.   При пускането в действие на средство за диагностика, диагностичните сигнали за функциониращото с бензин превозно средство се предават на един изходен адрес, а диагностичните сигнали за функциониращото с газ превозно средство се предават на друг изходен адрес. Използването на изходните адреси е описано в ISO DIS 15031-5 „Пътни превозни средства — Комуникация между превозно средство и външно оборудване за диагностициране на газовите емисии — Част 5: Служби за диагностика на газовите емисии“ от 1 ноември 2001 г.“

               Б.

               В приложение XIII, се добавя следната точка 4.4:
               4.4.   Когато производителят, искащ одобрението, може да докаже на органа или на техническата служба, натоварени с одобряването, че заменяемият каталитичен конвертор е от тип, съответстващ на посочените в точка 1.10 от допълнението към приложение Х към настоящата директива, издаването на удостоверението за типово одобрение не зависи от проверката на изискванията по точка 6.“